[bookmark: _GoBack]FIȘA MĂSURII:  Investiții pentru incluziunea socială și combaterea sărăciei MP1/ DI 6B 

Tipul măsurii:
· INVESTIȚII 
   □   SERVICII 
   □   SPRIJIN FORFETAR 
 
1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL 
 
Una dintre cele mai mari probleme ale teritoriului GAL MH este sărăcia în care trăiește jumătate din populaţia teritoriului (nivelul IDUL este mai mic de 55 in 10 din cele 15 localităţi ce compun GAL MH: Alţîna-52,15; Bîrghiș- 49,20; Brădeni-44,55; Bruiu-47,63; Chirpăr-52,68; Iacobeni-50,96; Marpod-49,02; Mihăileni-50,40; Nocrich-52,10; Vurpăr-47,18. Un număr foarte mare de persoane la nivelul întregului teritoriu nu au niciun venit cu excepţia prestaţiilor sociale (aproximativ 4.000 persoane), iar majoritatea celor ce activează în agricultură practică agricultura de subzistenţă sau semi-subzistenţă. Societatea civilă, asociaţiile, fundaţiile şi organizaţiile non-guvernamentale au crescut ca număr, dar încă sunt insuficiente pentru a asigura reprezentarea şi implicarea necesară a societaţii în viaţa comunitaţii. Serviciile sociale din cadrul primăriilor sunt insuficient dotate, iar personalul acestora insuficient pregătit. Este necesară atragerea ONG-urilor cu experienţa în domeniul social. 
Minoritatea romă declarată, reprezentând 7,70% din populaţia teritoriului GAL MH (cu trei puncte procentuale peste media judeţului Sibiu), este grupată în câteva comunităţi mari numărând peste 200 de persoane, în special în localităţile cu IDUL foate scăzut: Iacobeni (956 romi), Alţîna (393 romi), Brădeni (337 romi) Mihăileni (243), Nocrich (231). Există un pericol ridicat de segregare al comunităţilor rome, în special în localităţile Iacobeni, Brădeni, Mihăileni, Alţîna si Nocrich. Minoritatea romă este slab reprezentată sau nereprezentată la nivelul tradiţiilor culturale sau al meşteşugurilor din zonă. Atât copiii, cât şi adulţii sunt insuficient sprijiniţi pentru integrarea în comunitate şi pentru creşterea calităţii vieţii şi a nivelului de trai. Sunt necesare investiţii în domeniul social şi în cel al minorităţii rome. 
Aşa cum a arătat Comisia Europeană, sursele principale ale excluziunii sociale sunt: sărăcia, lipsa competenţelor de bază şi a oportunităţilor de învăţare pe tot parcursul vieţii si discriminarea.
Conform datelor din Strategia guvernului României de incluziune a cetăţenilor români aparţinând minorităţii rome pentru 2014-2020, 36% dintre gospodăriile rome aveau acces la reţeaua publică de apă potabilă, în contextul în care, conform datelor INSSE, 61,2% dintre toate gospodăriile din România aveau acces la apă curentă prin reţeaua publică. 24% dintre locuinţele romilor din România aveau acces la canalizare (reţeaua publică sau fose septice) față de 43,5% la nivel naţional. O pondere de 16% aveau toaletă cu apă curentă, spre deosebire de 42% din populaţia României, iar 68% au spus că au toaletă în curte sau în afara locuinţei.

Obiectiv(e) de dezvoltare ruralã „Obiectiv III - Obținerea unei dezvoltări teritoriale echilibrate, a economiilor și comunităților rurale, inclusiv crearea și menținerea locurilor de muncă”.

Obiectiv(e) specific(e) al(e) măsurii Investiții pentru incluziunea socialã și combaterea sărăciei MP1: se completează cu obiectivele specifice/locale ale măsurii: Revitalizarea economiei și a vieții sociale în GAL MH. 

Măsura contribuie la prioritatea/prioritățile prevăzute la art. 5, Reg. (UE) nr. 1305/2013: Prioritatea 6 „Promovarea incluziunii sociale, a reducerii sărăciei și a dezvoltării economice în zonele rurale.”

Măsura corespunde obiectivelor art. 20 din Reg. (UE) nr. 1305/2013.
 
Măsura contribuie la Domeniul de intervenție 6B – „Încurajarea dezvoltări locale în zonele rurale” 

Măsura contribuie la obiectivele transversale ale Reg. (UE) nr. 1305/2013: Inovare 

Complementaritatea cu alte măsuri din SDL: Măsura MP1 este complementară măsurii MP2 „Promovare turistică şi patrimoniu”

Sinergia cu alte măsuri din SDL: Măsura MP1 contribuie sinergic la realizarea obiectivelor Priorităţii 6 ”Promovarea incluziunii sociale, a reducerii sărăciei şi a dezvoltării economice în zonele rurale”, împreună cu măsurile: MA1 – „Dezvoltarea exploataţiilor agricole”, MN1 – „Înfiinţarea de activităţi non-agricole”, MP2 – „Promovare turistică şi patrimoniu”, MN2 – „Sprijin pentru activităţi nonagricole”.   

2. Valoarea adăugată a măsurii 

Măsura răspunde nevoilor identificate la nivelul teritoriului GAL MH: 019 - reducerea gradului de sărăcie şi a riscului de excluziune socială, 020 – în infrastructura de bază şi servicii adecvate în zonele rurale, 023 - dezvoltare locală prin abordarea LEADER,  024- îmbunătăţirea colaborării între actorii din mediul rural.
Măsura are caracter inovativ prin prioritizarea proiectelor îndreptate spre crearea de noi servicii sociale şi facilitarea accesului la servicii sociale prin modernizarea drumurilor în zonele în care există grupate comunităţi mari de romi.
Vor fi prioritizate proiectele care sprijină creşterea stării de sănătate şi îmbunătăţesc calitatea vieţii minorităţii rome, proiectele ce asigură creşterea numărului de servicii sociale,  proiectele ce propun educaţie anti-discriminare faţă de comunitatea romă şi proiectele ce presupun realizarea de parteneriate între ONG specializate şi APL.

3. Trimiteri la alte acte legislative 

LEGE nr. 422 din 18 iulie 2001privind protejarea monumentelor istorice cu modificările și completările ulterioare; 
Legea nr. 215/2001 a administrației publice locale - republicată, cu modificările și completările ulterioare; 
Hotărârea Guvernului nr 26/2000 cu privire la asociații și fundații, cu modificările și completările ulterioare; 
LEGE nr. 489 din 28 decembrie 2006 privind libertatea religioasă şi regimul general al cultelor cu modificările și completările ulterioare; 
Ordinul nr. 2260 din 18 aprilie 2008 privind aprobarea Normelor metodologice de clasare şi inventariere a monumentelor istorice, cu modificările și completările ulterioare; 
Legea nr. 143/2007  privind înfiinţarea, organizarea şi desfăşurarea activităţii aşezămintelor  culturale, cu modificările și completările ulterioare. 
Hotărârea Guvernului nr. 226 din 2 aprilie 2015 

4. Beneficiari direcți/indirecți (grup țintă) 

Beneficiarii direcţi pot fi: 
 Comunele definite conform legislației în vigoare;  
 ONG-uri definite conform legislației în vigoare; 
 Unitatile de cult
 Parteneriate constituite juridic între beneficiarii eligibili enumerați mai sus. 
 Asociaţia GAL Microregiunea Hârtibaciu în situația în care, în urma lansării primului apel de selecție, nu se depun proiecte, cu respectarea legislației specifice. 

Beneficiari indirecţi pot fi:
 Populaţia defavorizată din teritoriu: vârstnici, copii proveniți din familii dezavantajate, persoane cu dizabilități; grupuri dezavantajate;
 Populaţia aparţinând minorităţii rome;
 Populaţia aparţinând minorităţii rome şi populaţia defavorizată din teritoriu ce au beneficiat indirect de implementarea proiectelor finanţate prin MP2 în cadrul SDL GAL MH 2014 - 2020.

5. Tip de sprijin 

Se va stabili în conformitate cu prevederile art. 67 al Reg. (UE) nr. 1303/2013. 
• Rambursarea costurilor eligibile suportate și plătite efectiv 
• Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1.305/2013, numai în cazul proiectelor de investiții. 

6. Tipuri de acțiuni eligibile și neeligibile 

Sprijinul acordat prin Măsura MP1 este eligibil în localităţile cu IDUL egal sau mai mic de 55 în localităţile sau zonele în care există o proporţie ridicată de populaţie romă săracă aflată în pericol de excluziune şi poate lua forma următoarelor acţiuni eligibile: 

· investițiile de înființare, extindere și îmbunătățire a infrastructurii rutiere locale din zonele rurale în care locuiesc concentrat cetăţeni aflaţi în pericol de excluziune socială, în special de etnie romă 
· investiţiilor în infrastructură socială: înființarea și modernizarea (inclusiv dotarea) infrastructurii  sociale, în special a centrelor sociale multifuncţionale/integrate  destinate populaţiei aflate în pericol de excluziune socială, în special de etnie romă
· cheltuielile privind costurile generale ale proiectului: cheltuieli pentru consultanță, proiectare, monitorizare și management, taxele pentru eliberarea certificatelor, potrivit art. 45 din Regulamentul (UE) nr.1305/2013, precum şi cele privind obţinerea avizelor şi autorizaţiilor necesare implementării proiectelor, prevăzute în legislaţia naţională. Cheltuielile privind costurile generale ale proiectului, inclusiv cele efectuate înaintea aprobării finanţării, sunt eligibile dacă respectă prevederile art. 45 din Regulamentul (UE) nr.1305/2013, în limita a 10% din totalul cheltuielilor eligibile pentru proiectele care prevăd și construcții - montaj, și în limita a 5% pentru proiectele care prevăd simpla achiziție

Acțiuni neeligibile
· Investiții în infrastructură de drumuri sau socială în zone în care nu este demonstrat pericolul de excluziune socială şi prezenţa minorităţii rome în proporţie ridicată;
· Investiţii în infrastructură de tip rezidenţial;
· Cheltuielile cu achiziţionarea de bunuri și echipamente „second hand”
· Cheltuieli efectuate înainte de semnarea contractului de finanțare a proiectului cu excepţia: costurilor generale definite la art. 45, alin. 2 litera c) a R (UE) nr. 1305/2013 care pot fi realizate înainte de depunerea cererii de finanțare; cheltuieli cu achiziția mijloacelor de transport pentru uz personal şi pentru transport persoane; cheltuieli cu investițiile ce fac obiectul dublei finanțări care vizează aceleași costuri eligibile; în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare; cheltuieli neeligibile în conformitate cu art. 69, alin. (3) din R (UE) nr. 1303/2013 și anume: a. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare; b. achiziţionarea de terenuri neconstruite și de terenuri construite; c. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA‐ul sau a prevederilor specifice pentru instrumente financiare. Lista investiţiilor şi costurilor neeligibile se completează cu prevederile Hotărârii de Guvern Nr. 226 / 2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 – 2020. 
· Contribuţia în natură 
· Costuri privind închirierea de mașini, utilaje, instalații și echipamente; 
· Costuri operaționale inclusiv costuri de întreținere și chirie.

7. Condiții de eligibilitate 

Se vor menționa condițiile de eligibilitate specifice măsurii corelate cu obiectivele măsurii, cu respectarea condițiilor generale de eligibilitate aplicabile tuturor măsurilor (conform Regulamentelor Europene, prevederilor din Hotărârea Guvernului nr. 226/2015,PNDR 2014-2020, legislației naționale specifice și respectarea regulii schemei de ajutor de minimis, dacă este cazul). 

Pentru a fi eligibile, toate cheltuielile aferente implementării proiectelor din cadrul SDL trebuie să fie efectuate pe teritoriul GAL MH. 
Solicitantul trebuie să se încadreze în categoria beneficiarilor eligibili; 
Solicitantul trebuie să își ia angajamentul că se va acredita ca furnizor de servicii sociale până la finalizarea implementării proiectului;
Solicitantul nu trebuie să fie în insolvență sau incapacitate de plată; 
Investiția trebuie să se încadreze în cel puțin unul din tipurile de sprijin prevăzute prin măsură; 
Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată. Beneficiarii vor trebui să se angajeze că vor asigura sustenabilitatea acestuia din surse proprii sau din alte surse de finanțare, recomandabil prin accesarea Axei 5, Obiectivul specific 5.2 din cadrul POCU 2014-2020, prin depunerea unui proiect distinct cu respectarea condițiilor specifice POCU.

8. Criterii de selecție 

Principiul prioritizării investiţiilor în crearea de infrastructură socială nouă.

Pentru investițiile în infrastructura socială:
· Principiul prioritizării proiectelor depuse în parteneriate de tip ONG/ unitati de cult - APL 
· Principiul prioritizării proiectelor de creare a centrelor sociale de îmbunatăţire a calităţii vieţii prin menţinerea stării de sănatate a romilor şi persoanelor ce fac parte din categoriile aflate în pericol de excluziune socială, incluzând cel puţin:  
· (băi comunale, spălătorie vestimentară) 
· educaţie sanitară (educaţie privind igiena personală, cursuri de prim-ajutor s.a.)

· Principiul prioritizării proiectelor de creare a centrelor sociale de îmbunatăţire a calităţii vieţii prin acordarea de servicii sociale integrate, incluzând cel putin trei dintre urmatoarele activităţi: 
· educaţie (sprijin pentru materiile curriculare) 
· educaţie pentru eliminarea discriminării etnice a romilor (cursuri de istorie a culturii rome), 
· dezvoltarea de abilităi practice (ateliere de meşteşuguri tradiţionale rome (lăutari, rudari, căldărari, corfari etc), 
· orientare profesională şi consiliere psihologică. 

· Principiul prioritizării proiectelor care propun crearea de noi locuri de muncă

Pentru investițiile în drumuri de acces (asigurarea accesului fizic la servicii sociale de bază):
· Principiul conectivității în vederea asigurării accesului la un drum modernizat al unui număr cât mai ridicat de persoane aflate în risc de excluziune socială, în special romi;  
· Principiul prioritizării tipului de investiție în funcție de gradul de dezvoltare socio-economică a zonei determinată în baza studiilor de specialitate;
· Principiul prioritizării proiectelor care propun crearea de noi locuri de muncă; 

 9. Sume (aplicabile) și rata sprijinului 

Sprijinul public nerambursabil acordat în cadrul acestei submăsuri va fi 100% din totalul cheltuielilor eligibile pentru proiectele de utilitate publică, negeneratoare de venit, valoarea maxima a proiectelor nu va depăşi 200.000  euro. 

10. Indicatori de monitorizare 

Populație netă care beneficiază de servicii /infrastructuri îmbunatăţite: 100;
Cheltuială publică totală: 200.000 euro;
Locuri de munca nou create: 0;
